
DE  CAMPHORA. 


PROOEMIUM. 


Inter  medicamenta  maxima  activitate  praedita 
Camphora  sane  relegatur , cujos  quidem  praestan- 
tia quibusdam  in  morbis  tanti  est,  ut  per  ipsam 
aegrotantes  ex  agone  mortis  quandoque  ad  vitam 
et  salutem  restituantur.  Mihi  igitur  tantas  Cam- 
phorae  virtutes  therapeuticas  prospicienti  , quum 
ad  Lauream  Medicinae  capessendam  aliquid  con- 
scribere ac  typis  evulgare , ex  munere  incumbe- 
ret , argumentum  haud  exiguae  utilitatis  in  Cam- 
phora selegi,  si  meis  datum  foret  viribus,  argu- 
menti praestantiae  scripti  pondus  copulare. 

Ne  informis  dissertatiuncula  quam  conscribere 
accedo  evadat,  sequens  rerum  exponendarum  ordo 
mihi  proposui.  Et  in  primis  nonnullas  breviter 
exponam  de  hujus  substantiae  natura  et  parandi 
ratione,  deinde  effectus  quos  Camphora  in  homine 
tam  sub  conditione  physiologica,  quam  patholo- 
gica inducit  examini  subjiciam,  observationes  au- 
ctorum referendo  ut  in  quibusnam  morbis  Cam- 
phora praestat  innotescat.  Claudam  denique  inau- 
gurale  tentamen  expositione  formae  et  dosis , sub 
quibus  Camphora,  ejusque  praeparata  administrari 
debent. 

Pars  Hystorica  et  Chemica. 


Nulla  apud  antiquos  invenitur  Camphorae  meii- 
tio  7 et  Arabi  primi  fuerunt  qui  illam  inter  medi- 
camenta celebrarunt  Cafur  ? vel  Canfur  nuncu- 
pantes. Verum  nullae  apud  eos  erant  notiones 
exactae  circa  hujusce  substantiae  naturam  , Uc 
medicatas  virtutes } hoc  nonnisi  seriori  aevo , plu- 
rium illustrium  virorum  conaminibus  enucleare 
datum  fuit. 

Camphora  quae  in  pharmacopodiis  reperitur, 
peculiaris  substantia  est  a Lauro  Camphora  de- 
prompta ? Insulis  Japoniis  obvia , quae  ad  Ennean- 
driam  Monoginiam  systhematis  sexualis  Linnei , et 
ad  familiam  Laurinearum  Jussieu  pertinet.  Neqite 
solum  a dicta  Lauri  specie  Camphora  obtinetur* 
namque  Laurus  Sumatrerisis } radices  Lauri  Cy - 
n amomi ? Alpiniae , Galangae , Amomi Zedoariae> 
Piperis  Caudati > Camphoram  suppeditare  valent: 
sic  pariter  Rosmarinus  , Salvia  officina  lis  , Salvia 
Sciar  ea ? Hysopus  pleraeque  aliae  verticillatae  et 
Corymbiferae  plantae  ? Camphorae  praesentiam 
per  Chemicam  analysim  , saporem  , atquae  odorem 
omnino  patefaciunt.  Sin  autem  ab  hisce  vegetabi- 
libus Camphora  nequaquam  extrahi  solet , hoc  est 
propter  parvam  quantitatem  in  illis  existentem  5 
qua  de  re  melius  conducit  plantas  ipsas  in  oppor- 
tuno vehiculo  suppeditare. 


* 

Ex  Lauro  Camphora  et  Sufnatrcnsi  Sponte  Cani- 
piiora  exudat  praetiosissima , sed  admodum  parva 
copia  obtinetur , ut  pharmaceuticis  usibus  sufficiat 
Extrahitur  ideo  maxima  Camphorae  quantitas  ex 
Lauro  Camphora  artis  ope.  Incolae  regionum  il- 
larum ubi  sponte  arbor  hicce  vegetat  , collectis 
radicibus,  trunco  , ramibusque  , in  parva  frustula 
scindunt  , indequae,  cum  aqua  coquunt  in  vase 
ferreo,  cui  stramen  superimponunt:  coctionis  ope 
Camphora  sublimatur , et  pulveris  forma  stramini 
adhaeret , ex  quo  separata , et  in  massas  rotundas 
compressas  redacta , sub  nomine  Camphorae  cru- 
dae ad  Europam  defertur  , subflava  adhuc  , et 
stramine  impura.  Qua  de  re  in  Europa  , Venetiis 
quondam,  nunc  vero  Amstelodami , Londini , et 
Beroiini  depura tioni  committitur,  quae  vel  reiterala 
sublimatione  perficitur  calcem  , aut  cretam  ad- 
dendo , vel  solutione  in  alcohole  , ac  subsequa 
praecipitatione , per  magnarii  aquae  copiam  ad- 
fusam.  Sic  Camphora  purgata  sub  discorum  forma 
mediotenus  perforatorum  pharmacia m intrat. 

Camphora  optimae  notae  substantiam  refert  al- 
bam , crystallinam  , in  laminis  pene  exagonis  , 
teneram,  translucidam,  fragilem,  cum  fractura 
nitida  et  tenacitate  quadam  , ut  pulveris  formam 
non  admittat  , habet  pondus  specificum  juxta 
Brisson  o , 9887  , est  ideo  aqua  laevior  cui  in- 
natat: summe  volatilis,  aeri  exposita  integre  avo* 
lat>  facile  accenditur  etiam  si  aquae  innatans,  et 

In  flammam  erumpit  vividam  lucidamque  cum 
vapore  multo  , nullum  relinquendo  carbonem  $ 
igni  leniori  scilicet  i^S.0  exposita  olei  ad  instar 
liquescit , sublimanda  deinde  quin  mutetur  calore 
3o4-°  Non  nisi  minima  copia  aqua  solvitur  , in 
qua  tamen  vitelli  ovi  , vel  mucilaginis  ope  su- 
spenditur ? in  alcohole  , aethere  , oleis  aethcreis  , 
et  pinguibus  poeni  tus  solubilis , cum  resinis  quo- 
que , et  balsamis  unienda.  Acido  sulpburico  con- 
centrato  decomponitur  , et  in  taninum  artificiale 
convertitur:  acidum  nitricum  leni  calore  facile 
Camphoram  solvit,  quae  solutio  ex  adspectu  oleoso 
oleum  Camphorae  nuncupatur,  addita  vero  aqua, 
Campbora  statim  secedit.  Si  vero  Campliora  acido 
nitrico  tractatur  validi  caloris  ope  vicissim  hae 
substantiae  decomponuntur  , oriturque  acidum 
Camphoricum.  Juxta  analysim  a Clarissimo  Theo- 
doro de  Saussurre  institutam  Campbora  compo- 
nitur : 

Hydrogenii  partibus  i o 67 

Oxigenii  . . 14  6i 

Carbonii  . . . . 74  38 

Azoti  ...........  00  34 


Pars  Therapeutica . 

Nullum  adhest  remedium  , de  cujus  actione 
magis  disputatum  est  , quam  Camphora.  Hof- 
fmannus  Camphoram  frigidam  tenere  naturam 
putabat  , cujus  opinio  temporibus  illis  plurimos 
habuit  sectatores  7 inter  cuos  Tralles  et  Pouteau . 
Experimenta  varii  generis  a Clarissimis  Menghini 9 
Carminati  3 Monreau , aliisque  suscepta  fuerunt  7 
quibus  multa  phoenomena  Campborae  usum  in 
corpore  humano  sequentia  explicata  sunt.  Men - 
ghini  pericula  instituit  super  insecta  , et  idem  cum 
vidisset  formicas  ex  proprio  ostiolo  exeuntes  ? 
frustulum  Campborae  prope  foramen  illud  posuit .5 
statim  plurimae  formicae  valde  turbatae  pristinum 
latibulum  quaerere  conabantur  5 reliquae  fugatae 
undique  discurrebant  $ ideoque  conclusit  , Cam- 
phoricum  vaporem  formicis  molestum  evadere. 
Nonnulli,  qui  erroris,  vel  experimenti  causa  in- 
gentes Campborae  doses  deglutierunt , observa- 
tiones suppeditant  Campborae  effectus  in  animalem 
oeconomiam  ostendentes.  Ab  Hoffmanno  refertur 
de  homine  , qui  Camphora  ad  drachmam  dimi- 
diam oleo  uli varum  soluta  assumpta  illico  cor- 
reptus fuit  violento  stomachi  ardore  , visus  ob- 
nubilatione , kephalea  , somnolentia  , vertigine  , 
pulsuum  celeritate  , faciei  pallore  , et  caloris  ani- 
malis augmento.  Alexander  Edimburgensis  in  so 
metipso  Camphoram  ad  insignem  dosim  experiri 

ausus  est : ab  initio  conspicuum  observavit  sam 
guinis  circuitus  lentorem  . et  caloris  animalis  de-* 
crementum , paulo  post  virium  magna  prostratio 
insequuta  est,  inquietudine  convulsionibusque  co- 
mitata , quibus  phoenomenis  subsequutae  sunt  ver- 
tigines , nausea  , memoriae  suspensio , delirium 
furibundum  , sopor  fere  apoplecticus  , arteriarum 
et  cordis  ictus  valdopere  frequentes , ita  ut  ad 
plusquam  centum  intra  minutum  ascenderent. 

Idem  Orfila  qui  plurima  instituit  pericula  super 
varias  substantias  Camphoram  quoque  in  diversis 
animalibus  expertus  est  , quae  observavit  pauca 
post  minuta  ab  ingesta  substantia  inquieta  fieri , 
motibus  convulsivis  agitari  , ac  tandem  vera  epi- 
lepsia succumbere  : oculi  sanguine  turgidi  ex  or- 
bitis protuberabant  cum  magnis  ululatibus  , diffi- 
cilis et  accelerata  evadebat  respiratio  , et  insultus 
epileptici  saepe  recurrebant.  Constanter  per  cada- 
vericam  autopsiam  stomachus  inflammatus  , et 
maculis  rubiis  vel  lividis  hinc  inde  conspersus 
inventus  fuit.  Mors  quae  a Camphora  larga  dosi 
exhibita  producitur  cito  accidit  5 intra  paucas  lio» 
ras  vel  diem  , si  substantia  haec  aliquo  vehiculo 
soluta  propinatur  • si  vero  frustula  Oamphorae 
integra  deglutiuntur  , tunc  magis  lenta  est  aetio, 
et  mors  quinta  non  nisi  die  contingit,  dum  per 
cadaveris  sectionem  ulcuscula  varia  in  tunica 
ventriculi  interna  observantur.  Compertum  quoque 
est  Camphoram  haemorrhagias  in  piethoricis  ex- 


citare , anxietates  , capitis  dolores  , apoplexiam  , 
paroxysmum  hystericum,  abortum  inferre , lochia 
promovere  , obesos  , et  succi  plenos  macilentos 
reddere  , atque  exsiccare , hinc  quoque  cerebri 
functiones,  olfactum,  et  alios  sensus  labefactare, 
diaphoresim  flatusque  pellere. 

Ex  omnibus  quae  modo  retulimus  Camphorae 
agendi  ratio  nequaquam  clarescit  , neque  eam 
instituta  experimenta  apprime  demonstrant } ete- 
nim ubi  nimia  dosi  , et  sub  physiologico  statu 
porrigebatur  , ventriculi , et  intestinorum  phlogo- 
sim  gignebat , dum  alias  modica  dosi  virtutem 
pene  antiexcitantem  simulat.  Ut  ergo  rite  explo- 
retur virtus  medicata  Camphorae , inquirere  opor- 
tet quinam  sint  effectus  ab  ipsa  producta  , ubi 
modica  dosi  in  variis  morbosis  adfectionibus  de- 
bite administretur.  Sed  etiam  de  hoc  plures  oc- 
currunt quaestiones,  facta  cum  hypothesibus  con- 
funduntur . Nonnulli  experimentis  Alexandri 
Edimburgensis  nimis  fidentes  , ex  eo  quod  ab  ini- 
tio pulsuum  tarditas  calorisque  imminutio  occur- 
runt , cum  virium  fictitia  debilitate , virtutem  de- 
primentem ei  tribuere  non  dubitant  , dum  alii 
vim  summe  excitantem  in  ipsa  agnoscunt  , ex 
observatione  , quod  insignes  Camphorae  doses 
ventriculi  phlogosim  parant.  Alia  hujus  opinionis 
discrepantiae  ratio  in  eo  sistit  , quod  Camphora 
data  fuit  in  morbis  inflammatoriis  pharmacis  de- 
bilitantibus conjuncta  , et  tempore  remittentiae 
morbi. 

Etsi  valde  difficile  sit  lumen  delegere  in  tanta 
rerum  obscuritate  $ attamen  ratiocinio  , et  casta 
observatione  ducti,  veram  Camphorae  agendi  ra- 
tionem in  morbos  determinare  conabimur.  Si  enim 
spectamus  a modicae  Camphorae  dosi  aegrotan- 
tes ardoris  , caloris  sensum  in  stomacho  expe- 
riri , motus  cordis  et  arteriarum  alacriores  fieri  , 
cutis  temperiem  increscere  , in  vera  debilitate  au- 
xilium ferre  , et  valdopere  nocere  sub  organismi 
statu  hjpersthenico  5 virtutem  excitantem  satis 
evictam  habemus. 

Nunc  virtute  Camphorae  stimulanti  statuta 
sponte  fluit  in  quibusnam  morbis  praestare  pos- 
sit, in  quibus  damnum  afferat.  Laudatur  valdo- 
pere in  vera  systhematis  nervosi  debilitate.  Prae- 
scripta fuit  a variis  auctoribus  in  febri  typhoidea 
carceraria  , nosocomiali  , quibus  aegrorum  vita 
valdopere  minitatur.  Verum  debilitas  in  febribus 
hisce  ut  plurimum  ficti tia  est  , a magna  virium 
nervosarum  oppressione  , vel  statu  phlogistico 
procedens  ^ quare  ad  Campboram  non  nisi  con- 
fugiendum ubi  virium  suppressio  in  veram  paraly- 
ticam debilitatem  commutata  fuerit.  Ex  eadem  ra- 
tione non  omnem  merentur  fidem  auctores  illi , 
qui  Campboram  comendant  quotiescumque  mor- 
billi , variolae  aliaquae  exanthemata  retropulsa 
fuerint  ad  eorundem  revocandam  eruptionem  , 
namque  eximio  Sjclenhamo  abunde  edocemur 
plurima  esse  damna  ab  usu  omnium  calefacen- 

liiirn  et  stimulantium  in  liisce  casibus  inducta  , 
et  scimus  causam  retropulsi  exanthematis  in  ali- 
qua interna  phlogosi  ut  plurimum  radicari  , ac 
methodum  antiphlogisticam  deposcere.  Utitur  etiam 
Camphora  in  quibusdam  febribus  ad  mitiganda 
et  tollenda  varia  symptomata  urgentia  , ad  sta- 
gnantia liquida  movenda  , et  crysin  per  sudores 
favendam.  Huccam  eam  commendat  in  febribus 
lentis  nervosis  cum  lingua  arida  , tendinum  sub- 
sultu  , ac  magno  nervorum  torpore. 

Nulli  autem  remedio  Camphora  inferior  est  ad 
actiones  vitales  nimis  debilitatas  ac  pene  exhau- 
stas restaurandas  , sic  salutaris  anchora  evadit  ubi 
Vel  per  nimiam  sanguinis  aliorumque  humorum 
jacturam  , vel  per  remedia  nimis  debilitantia  ad 
extrema  vitae  momenta  miserus  aegrotus  per- 
ductus sit.  Id  circo  Camphora  praestat  post  in- 
gentes haemorrhagias , reiteratas  sanguinis  missio- 
nes , in  febribus  perniciosis  , algidis,  sincopali- 
bus  etc.  Ad  rem  sequentes  referam  casus.  Homo 
quidam  encephalitide  laborans  intra  decem  dies 
a sanguinario  Medico  viginti  septem  venae  sectio- 
nibus subjicebatur  , non  omissis  reliquis  validio- 
ribus antiphlogisticis  pharmacis  ^ ita  ut  in  maxi- 
mam virium  debilitatem  projectus  in  agone  mortis 
jam  versaretur : deglutiendi  facultas  jam  jam  ex- 
tincta  erat  , quare  in  illo  extremo  Camphoram 
per  clysteres  magna  dosi  injicere  opus  fuit  , sic 
pedetentiin  restauratae  sunt  vires , rediit  sensuum 


internorum  $ externorumque  usus  j et  ubi  ingerere 
potuit  per  internum  Camphorae  usum  optime  re- 
convaluit*  Alius  casus  est  febris  intermittentis 
perniciosae  cholericae,  in  qua  Camphora  decocto 
corticis  peruviani  copulata  5 et  per  clysteres  in- 
jecta , vitam  fere  exhaustam  restauravit. 

Ex  iis  hucusque  relatis  facile  concipitur  i quo- 
modo Medici  nonnulli  quemadmodum  Werlo- 
filis , et  Hoffmcinnus  Camphoram  commendent  in 
febribus  acutis  et  inflammatoriis  , post  quam  plu- 
res  sanguinis  missiones  peractae  fuerint item 
valet  de  jactata  Camphorae  praestantia  in  pleu- 
ritide , angina , metritide  , in  febri  puerperali  f in 
erysipelate  externo,  in  colica  Saturnina,  in  rheu- 
mate etc. 

Maxime  autem  laudatur  Camphora  in  febribus 
putridis  , in  gangraena  et  sphacelo  , in  scorbuto 
conclamato  , in  quibus  una  cum  magna  sanguinis 
dissolutione  , ac  textuum  organicorum  laxitate 
periculosus  adest  virium  vitalium  languor.  Pro- 
pter eamdem  Camphorae  stimulantem  actionem 
convenit  nonnunquam  ad  stagnantes  humores 
promovendos  , stases  resolvendas  ; ac  secretiones 
favendas } inde  optime  evadit  in  nonnullis  casibus 
viscerum  obstructionis  , ubi  haec  pendeat  a soli- 
dorum laxitate  , liquidorum  crassitie  , et  lentore 
qua  propter  in  mesenteria  ouerorum,  in  scrofula, 
aliisque  similibus  morbis  , cum  utilitate  nonnun- 
quam adhibetur.  Caute  tamen  animadvertendum 


est  utrum  illi  morbi  ab  aliqua  irritatione  veLphlo- 
gosi  procedant , vel  eam  comitentur  , namque  in 
hoc  casu  morbus  ab  usu  Camphorae  valdopere 
exasperaretur. 

Pluribus  auctorum  testimoniis  , et  institutis  ex- 
perimentis  evictum  est  Camphoram  vim  exerere 
infensam  tum  contra  Lombricos  aliosque  vermes 
humanos  , tum  contra  quam  plura  insectorum 
genera  , sive  corpori  humano  haerentia  , sive  ex- 
tra illud  , quae  omnia  entia  vehementer  comovet, 
necat  , vel  abigit.  Cognitum  pariter  observationi- 
bus et  experimentis  est  , eumdem  salutarem  ef- 
fectum non  solum  intus  assumpta  praestare , ve- 
rum quoque  extus  adplicita  odore  suo  peculiari 
et  penetrantissimo. 

Egregium  tandem  remedium  anaphrodisiacum 
Camphora  praebet  electiva  sua  actione  in  systhema 
uropoeticum  et  genitale  , in  cunctis  harum  partium 
morbis,  cum  adaucta  sensibiiitate,  spasmo,  dolore, 
hinc  optime  quadrat,  ad  stimulum  venereum  in- 
fringendum in  maribus  foeminisque , ideo  in  pria- 
pismo, satyriasi,  ninphomania,  in  tabe  dorsali,  in 
pollutionibus  involuntariis  nocturnis,  vel  diurnis, 
tum  interne  cum  externe , ab  omnibus  medicis 
commendatur , quoniam  etiam  solo  odore  faculta- 
tem generativam  infringit , unde  illud  antiquum 
effatum  : 

Camphora  per  nares  castrat  odore  mares . 

Notanda  quoque  venit  mirifica  Camphorae  po- 
testas nonnullorum  remediorum  actionem  obtun- 
dendi, atque  noxios  ab  iisdem  productos  effectus 
penitus  delendi.  Hoc  valet  praecipue  de  Canthari- 
dibus , remedium  imo  venenum  activissimum  , 
quod  etiamsi  modica  dosi  interne  propinetur,  vel 
externe  admoveatur,  quam  plurima  incomoda  ciere 
valet } sic  stranguria,  priapismus,  nephralgta , mictus 
cruentus,  aliaque  hujusmodi  ab  illis  inducuntur, 
quae  tamen  incomoda  Camphorae  usu  propter 
electivam  actionem  in  sys  thema  uropoeticum  opti- 
me auferuntur^  quin  imo  ubi  necessitas  urgeat  in 
morbis  nonnullis  Cantharides  administrandi,  nil 
melius  quam  illas  Camphorae  conjungere  , ut  dicta 
incomoda  difficilius  enascantur , et  majori  dosi 
cantharides  ipsae  exhiberi  possint  «Simillime  no- 
xas quas  hydrargirum  glandulis  salivalibus  affert, 
ptyalismum  nempe  Camphora  obtundit  observatione 
clarissimi  Raulin,  Sufficit  in  hunc  finem  unguento 
neapolitano  tantillum  de  Camphora  addere,  pro 
usu  externo } vel  aliis  praeparatis  mercurialibus 
conjungitur,  si  internus  praediligitur  usus.  Non- 
nulli uti  Lasonne  ips^s  praeparationes  mercuria- 
les  novas  acquirere  vires  Camphora  addita  reunt, 
sicque  insignem  potentiam  exercuerunt  in  morbis 
chronicis  rebellibus  et  inveteratis , qui  ex  vitio 
herpetico  aut  viro  venereo  in  glandularum  obstru- 
ctionem , et  indurationem  degenerante  ortum  du- 

ferant.  Etiam  mcomoda  ex  scilla  producta , vel 
a purgantibus  dras licis  Camphora  lenit. 

Campborae  virtutes  nequaquam  ad  hucusque 
recensitos  morbos  tantum  extenduntur,  et  non 
solum  interne  praescripta  juvat , sed  externe  ad- 
plicita  qua mplu rimas  aegritudines  sanare  valet. 
Laudata  exinde  fuit  in  inflammationibus  externis 
chronicis,  substantiis  abquibus  resolventibus  sic- 
cis juncta,  et  in  sacculus  collecta,  in  ulceribus 
scorbuticis , gangraenosis , venereis  propter  insi- 
gnem antisepticam  virtutem  , namque  observatione 
constat  per  Camphoram  carnes  mortuas  a putre- 
factione immunes  servari , sphacelum  in  partibus 
vivis  arceri  , aeremque  putridum  corrigi.  In  ulce- 
ribus vero  cancerosis  externe  etiam  nonnunquam 
praescribitur  opio  nupta,  ubi  remedium  hoc  inane 
evadat  ad  immanes  mitigandos  cruciatus  ? cancro 
productos. 

Animadvertendum  tamen  est  Camphoram  re- 
medium magnae  activitatis  sistere,  quae  magna 
dosi  porrecta  symptomata  vehementia , quemad- 
modum syncopes,  convulsiones,  delirium  elc.  pro- 
ducit ^ qua  de  re  medici  prudentia  seinper  requi- 
ritur ad  pharmacum  administrandum,  quod  caute 
propinatum  aegrum  sanat,  majori  autem  dosi , 
aegro  ipsi  valdopere  nocere  potest.  Quotiescumque 
igitur  supradicta  phoenomena  adpareant,  illis  sta- 
tira  occurrendum  potibus  mucilaginosis  tepidulis 
ad  vomitum  fovendum , succo  limoniorum  , vel 

aUrantiorum,  et  si  haec  deficiunt  ipso  adeto}  nom 
nunquam  etiam  opium  indicatur; 

Praescriptionis  ratio  , et  forma . 

Cognitis  morbis  in  quibus  Camphora  proficua 
evadit}  nunc  remanet  ut  aliquid  subjungatur  de 
forma  et  dosi  sub  quibus  aegrotantibus  propinari 
debeat.  Jam  diximus  Camphoram  maxima  efficacia 
praeditam  esse  , atque  magnam  possidere  stimu- 
lantem vim}  ideo  cauta  semper  manu,  ac  mode- 
rata  dosi  administranda  erit:  praeterea  quoniam 
Camphora,  uti  stimulans  summe  Volatile,  effectus 
suos  in  organismum  animalem  citissime  parat,  ast 
brevi  evanescentes  , ergo  parvibus  quidem  refra- 
ctis dosibus  exhiberi  debet,  crebro  tamen  repeti- 
tis, ut  remedii  actio  constans  et  permanens  sit. 
Varia  est  quoque  Camphorae  dosis  pro  Vario 
morbo  cui  mederi  medicus  vult , et  pro  Vario 
quem  inde  expectatur  effectu  } sic  in  febribus  uni- 
versis ubi  ingredi t nervosus  character  levidenses 
admodum  depostulantur  Camphorae  quantitates  , 
ita  ut  hujusce  remedii  grana  quatuor  vel  sex  in- 
tra nycthemerum  aeger  sumat  augendo  pedeten- 
tim  dosim.  Quotiescumque  autem  major  virium 
debilitas  adpareat  ut  ad  extinctionem  fere  pro- 
ximae sint,  quemadmodum  in  gravissimis  febribus' 
nervosis  intermittentibus  , perniciosis  algidis  , syn- 
copalibus  etc,  audaci  manu  ad  Camphoram  est 

confligendum,  scrupulum  unum,  drachmafri  dimi- 
diam , vel  etiam  scrupulos  duos  ejusdem  intra  n y- 
cthemerum  propinando  , ita  quoque  ad  canthari- 
dum actionem  delendam. 

Datur  Camphora  sub  variis  formis,  pulveris,  pii- 
lularum,  boli,  solutionis  etc.  pulveris  formam  Cam- 
phora difficilius  admittit , quare  ubi  haec  forma 
propinari  occurrat,  praescribitur  vel  ejusdem  ra- 
sura , vel  ad  pulveris  formam  illi  conciliandam 
paucis  alcoholis  guttulis  antea  irroratur.  Plerum- 
que melius  conducit  forma  pillularum  aut  boli , 
ad  ingratum  ipsius  saporem  celandum.  Practici 
nniversim  ob  suam  volatilitatem  autumant  melius 
praestare  sub  forma  solutionis  , vel  potius  emul- 
sionis  spuriae , quoniam  Camphora  aqua  lion  sol- 
vitur, in  ea  vero  suspenditur  ope  mucilaginis  vel 
vitelli  ovi.  e.  g. 

R.  Camphorae  tritae 

Mucilagine  Gummi  arabici  subactae 

grana  decem 

Suspende  in 

Emulsionis  amygdalarum  dulcium 

uncias  octo 

cui  adde 

Syrupi  Corticum  aurantiorum 

unciam  semis 

D.  S.  capiat  cochl.  duo  omni  hora. 

Etiam  forma  Linctus  Caiiiphora  nonnunquam 
praescribitur  : plerumque  Linctus  Camphoratus 
componitur  scrupulo  dimidio  Camphorae,  mucila- 
ginis  gumini  arabici  drachma  et  syrupi  altheae 
drachmis  duabus  \ exhibetur  cochleatim  in  iisdem 
casibus  ubi  indicatur  etlxulsio. 

Externus  nonnunquam  venit  Camphorae  usus , 
vel  forma  unguenti,  linimenti,  vel  sacculorum  di- 
scutiendum , vel  etiam  clysmatis  forma  ano  in-* 
jicitur  a scrupulo  dimidio  ad  unum  mucilagine 
gumini  arabici  subacta.  Nonnunquam  frustula  quae- 
dam Camphorae  in  ipsis  aegrotantis  lecto  dispo- 
nuntur, et  adhibetur  sic  dicta  aura  Camphoracea , 
quae  convenit  praecipue  ubi  status  febrium  ner- 
vosus a virium  suppressione  procedens  in  veram 
vitalium  virium  astheniam  transire  minitatur. 

Varia  sunt  quae  ex  Camphora  habentur  prae- 
parata , en  praecipua  et  usitatiora  : 

I.  Tinctura  Camphorica  quae  paratur  Campho- 
rae parte  una  in  sextupla  alcoholis  copia  soluta  , 
vulgo  dicitur  spiritus  vini  Camphoratus.  Stimulum 
praebet  validissimum,  quod  partibus  paralyticis  , 
torpidis,  relaxatis , tumore  frigido  obsessis,  externe 
adplicatur  , item  ad  dissipandas  echimoses  ex 
contusione  , tumores  ex  punturis  apum , magna 
utilitate  adhibetur  : sic  remedium  est  efficax  ad 
sedandos  dolores  qui  sub  instante  aliqua  tempe- 
state in  partibus  antea  fracturatis  , vulneratis  exo- 
riuntur, et  odoramentum  optimum  sub  animi  de- 


liquio  $ nec  non  profilacticum  haud  negligendum 
crassantibus  morbis  contagiosis. 

II.  Linimentum  Saponato-Camphoratum  vulgo 
Opodeldoc , quod  juxta  pbannacopoeam  austriacam 
sequenti  modo  paratur : 

R.  Saponis  albi  rasi  uncias  tres 
Alcoholis  o , 85 o libram  unam 
digerantur  ad  perfectam  solutionem  cui  filtratae 
addantur  sub  continua  agitatione 

Olei  destillati  rosmarini  Unciam , semis 
Ammoniae  purae  liquidae  unc.  duas 
Camphorae  unciam  semis. 

Serventur  in  vase  bene  clauso. 

Stimulus  efficax  est  simul  solvens  , quod  in  af? 
fectionibus  paralyticis , spasticis  , rheumaticis  ; et 
arthriticis  cum  torpore  junctis , tumoribus  frigidis 
ct  similibus  externe  adplicatur,  semel  aut  pluries 
de  die  partem  affectam  illini  endo. 

III.  Linimentum  camphorato-cantharidatum:  sol- 
vitur Camphorae  drachma  dimidia  in  olei  oliva- 
rum uncias  quatuor , et  saponis  medicinalis  un- 
cia una  in  alcoholis  cantharidati  uncia  dimidia . 
Omnia  deinde  miscentur  ? et  agitatione  favetur 
connubium.  Utimur  in  membris  paralyticis,  tumo- 
ribus frigidis  5 rheumatalgiis  chronicis  etc. 

Eu  breviter,  lectores  benevoli,  quae  de  Ca  rnpho- 
ra  in  hac  dissertatiuncula  inconcinne  exarare  ad 
munus  adimplendum  ausus  sum.  Leviori  calamo, 
fortasse  utiliora  tetigi , nec  sat  clare  enucleavi  , sit 
autem  mihi  venia , si  non  voluntas , sed  vires 
defuerunt. 


THESES  DEFENDENDAE 

Virium  suppressio  in  gravibus  morbis  in- 
flammatoriis a debilitate  status  nervosi  pro- 
pria sedulo  distinguenda . 

II. 

Inter  se  essentialiter  non  differunt  poten - 
tiae  organismi  sospites 9 noxiae , venenatae  et 
medicamentosae . 

IlL 

Calor  suppurationi  eminenter  favet . 


/F. 


Plures  infantium  morbi  ex  fasciarum  usu 
oriuntur . 


F. 


Haud  negandum  quadam  ratione  influxum 


astrorum  saepe  tutari  calamitates  contagionum 
huc  illuc  debacchandum  proprias . 


VL 


Inflammationis  intermittentis  idea  prorsus 
absurda . 


VI L 


Fistulam  cy  sto  -vaginalem  et  recto- vagina- 
lem qua  causam  foeminae  impotentiae  aci 
coitum  rite  absolvendum  declaramus . 


NECROLOGIUM  EPICRITICTJM 


DE  CHOLERA  SPASMODICA. 

